
	A projekt címe:
	Budapest Komplex Integrált Szennyvízelvezetése Projekt

	Projektgazda neve:
	Budapest-Budaörs Szennyvízelvezetési Beruházó Önkormányzati Társulás

	Projektgazda székhelye:
	1052 Budapest, Városház u. 9-11.

	ÁFA visszaigényelhető-e (igen, nem)
	igen

	Érintett települések száma (db)
	2 + 10

2 érintett, projektben szereplő település:
Budapest, Budaörs

10 érintett, projektben nem szereplő település:
Nagykovácsi, Remeteszőlős, Budakalász, Üröm, Gyál, Vecsés, Üllő, Kerepes, Kistarcsa, Nagytarcsa

	Érintett lakosság ( ezer fő)
	  Budapest:      1 721,556
  Budaörs:            28,894
  Összesen:   1 750,45 *

	A 2. fordulós pályázat benyújtásának tervezett időpontja (év, hó)
	2011. december 21.

	A projekt megvalósítás befejezésének tervezett időpontja (év, hó)
	2015. június 30.

	Összes beruházási költség (Ft)
	34 666 861 000

	        Elszámolható beruházási költés
	33 228 612 000

	        Nem elszámolható beruházási költség
	  1 438 249 000


*KSH 2009-es adat

	A projekt előkészítés kezdete (év, hó)
	2009. szeptember

	A projekt előkészítés tervezett befejezése (év, hó)
	2012. június





[bookmark: _Toc260388739]Megoldandó probléma 
A 91/271/EGK irányelv a települési szennyvíz kezeléséről a csatlakozó országok számára komoly feladatokat határozott meg a szennyvízkezelés terén. Az irányelvben foglaltakat a magyar jogalkotás a 25 és 26/2002. (II.27.) Korm. rendeletekben érvényesítette. 

A 25/2002. Korm. rendelet a Nemzeti Települési Szennyvízelvezetési és –tisztítási Megvalósítási Programról Budapest területét 4 szennyvízelvezetési agglomerációra osztotta – a meglévő és a tervezett - szennyvíztisztító telepek szerint.
A budapesti szennyvízelvezetési agglomerációkra vonatkozó előírások értelmében a szennyvíz-elvezetési agglomerációk területén a települési szennyvizek közműves szennyvíz-elvezetését és a szennyvizek biológiai szennyvíztisztítását, illetőleg a települési szennyvizek ártalommentes elhelyezését meg kell valósítani, legkésőbb 2010. december 31-ig. 
A szennyvíztisztítás területén az elmúlt évtizedben komoly eredményeket tudhat magáénak a főváros mind a megvalósult, mind az előkészített beruházások tekintetében. A megvalósult és előkészítés alatt álló beruházások eredményeként 2009-2015-re Budapest valamennyi összegyűjtött szennyvize biológiai tisztítás után kerül majd a befogadóba.

A szennyvízelvezetés vonatkozásában Budapesten 2004-ben – a Budapest teljes körű csatornázási projekt indításakor – a lakásszámra vetített csatornázottság mintegy 94%-os volt, ami kerületeként 70 és 100 százalék közötti csatornázottságot jelentett. A csatornázottság állapotát jól mutatja, hogy 2009-ben Budapesten a meglévő 889 757 lakásból 46 178 csatornázatlan. Ezekben a csatornázatlan lakásokban élő több mint 102 300 lakos szennyvize a közműves szennyvíz-elvezető hálózat hiánya miatt nem jut el a már meglévő, három szennyvíztisztító telep valamelyikére.
A fővárosnak több szempontból elemi érdeke tehát, hogy a még csatornázatlan lakóterületen élő lakosainak háztartási szennyvize mielőbb elvezetésre kerüljön a már üzemelő Észak-Pesti és Dél-Pesti szennyvíztisztító telepre, valamint az új Központi szennyvíztisztító telepre. 

Jelen projekt célja, hogy Budapest csatornázatlan lakásait minél nagyobb számban bekapcsolja a vezetékes szennyvízelvezetés és tisztítás rendszerébe azon területeken, amelyek esetében a 91/271 EGK irányelvvel és a 26/2002. (II.27.) Korm. rendelettel összhangban a csatornázás gazdaságossága igazolható. 
	
A projekt keretében a meglévő beépítéssel, jellemzően lakófunkcióval rendelkező területek szennyvízelvezetését kívánja Budapest Főváros Önkormányzata a kerületi önkormányzatokkal, ill. Budaörs várossal együttműködve megoldani zömében elválasztott rendszerű szennyvízcsatornával és a hozzájuk szervesen kapcsolódó átemelő telepekkel, oly módon, hogy az eddig csatornázatlan budapesti lakóingatlanokhoz több mint 13 886 db új csatornabekötés épül ki, és így 45 056 lakos számára biztosítja a főváros a közműves szennyvízelvezetést. 

Budapest Főváros Önkormányzata az előbb ismertetett probléma megoldására két projektet indított el:

- 2002-ben a Dél-budai és agglomerációs szennyvízelvezetési programot, ami a főváros XXI. és a XXII. kerületeiből – valamint a csatlakozó agglomerációs településekről - származó szennyvizek elvezetését és a kiépítendő Dél-Budai szennyvíztisztító telepen történő tisztítását kívánta megoldani
- 2005-ben a Budapest teljes körű csatornázásának befejező szakasza projektet, ami a főváros további 21 kerületének vezetékes szennyvízelvezetésére és tisztítására keresett megoldást a már említett 91/271 EGK irányelvvel és a 26/2002. (II.27.) Korm. rendelettel összhangban. 

2007 végén Budapest szennyvízelvezetését és e szennyvizek tisztítását megoldani szándékozó két projektet, a Budapest teljes körű csatornázásának befejező szakasza c. és a Dél-Buda szennyvízelvezetése és tisztítása c. projekteket a főváros Budapest Komplex Integrált Szennyvízelvezetése Projekt címen egyesítette és az így létrehozott programhoz kíván a KEOP-1.2.0 pályázaton támogatást szerezni.

A Budapest Komplex Integrált Szennyvízelvezetése Program keretében 2008 októberében készült el a főváros Agglomerációs átsorolási tanulmánya, ami szerint Budapest és a környező agglomerációs települések (Nagykovácsi, Remeteszőlős, Budakalász, Üröm, Gyál, Vecsés, Üllő, Kerepes, Kistarcsa és Nagytarcsa) a csatlakozni szándékozó Budaörssel kiegészülve egy szennyvízelvezetési agglomerációba tartozik. 

Az agglomerációs egyesítés és átsorolás kérelmét a Vízügyi és Környezetvédelmi Központi Igazgatóság elbírálta és megalapozottnak tartotta. A VKKI 2009. január 15-én a javasolt négy budapesti agglomeráció egyetlen szennyvízelvezetési agglomerációba – három szennyvíztisztító telepi tisztítással – történő besorolását felterjesztette. A 86/2009.(IV. 10.) Korm. rendelet az átsorolást a 25/2002.(II. 27.)Korm. rendelet 2.§, 2 számú melléklet módosításával hatályba helyezte.

Az átsorolás után az összevont Budapest központú agglomeráció a következők szerint alakult:

Csepel Központi szennyvíztisztító telep:	Budapest (Csepel Központi)
	Budaörs, Nagykovácsi és Remeteszőlős
Dél-pesti szennyvíztisztító telep:	Budapest (Dél-Pest)
	Gyál, Üllő és Vecsés
Észak-pesti szennyvíztisztító telep:	Budapest (Észak-Pest)
	Budakalász, Kerepes, Kistarcsa,
	Nagytarcsa, Üröm

A BKISZ projekt területét tehát az egyesített budapesti központú szennyvízelvezetési agglomerációból Budapest és az újonnan csatlakozó Budaörs területe alkotja. Jelen pályázati dokumentáció – KEOP-1.2.0/2F  RMT - ezen két település területére készült. 

A BKISZ projekt keretében nem létesül szennyvíztisztító! Nem épül meg tehát a korábban tervezett Dél-budai szennyvíztisztító telep, mert a kialakított szennyvízelvezetési agglomerációban keletkező szennyvizek tisztítására a meglévő Észak-pesti és a Dél-pesti telep, valamint az új Központi szennyvíztisztító telep kapacitása jelenleg és a távlatban is elegendő.

A keletkező szennyvizeknek a meglévő tisztítótelepekre való eljuttatását és a tisztítótelepek közötti ún. vízkormányzást biztosítják a BKISZ projekt keretében Budapest területén a 26/2002. (II.27.) Korm. rendelettel összhangban megvalósuló csatornázási hálózati elemek és létesítmények.


2009 februárjában Budapest Főváros Közgyűlése határozatot hozott a Budapesti Központi Szennyvíztisztító Telep és kapcsolódó létesítményei (BKSZT) projekt Kohéziós Alap Határozat módosításáról. Az Európai Bizottsághoz benyújtott kérelemben a Főváros javasolta a BKSZT projektben keletkezett megtakarítások felhasználását olyan tehermentesítő gyűjtőcsatornák kiépítésére, melyek a Központi szennyvíztisztító telep vízgyűjtőterületén létesülnek és gazdaságos kiépítésük a BKISZ projekt keretében biztonságosan nem volt igazolható.

A BKISZ projekt Előzetes Megvalósíthatósági Tanulmánya (FŐMTERV’ TT, 2008. november 28.), továbbá a projekt Köztes RMT-je (FŐMTERV’ TT, 2009. október 1.) már nem tartalmazta az első ütemben, 2008-ban a BKSZT projektbe átkerült tehermentesítő gyűjtőcsatornák kiépítését. Ezek a gyűjtők – COL1 és COL2 megnevezéssel - a budai oldalon a XI. kerületben, a pesti oldalon pedig a VIII., IX., X. és XIV. kerületekben létesülnek, 2010. évi befejezéssel. Becsült kiépítési költségük mintegy 24,78 millió EUR.

2009. június 10-én az Európai Bizottság a C(2009)4607 számú határozatában elfogadta Budapest Fővárosának a BKSZT Kohéziós Alap Támogatási Szerződés módosítására vonatkozó kérelmét és döntött további tehermentesítő gyűjtőcsatornák, csatornázási létesítmények és szennyvízelvezető hálózatok, az un. COL3 és COL4 elemeinek a BKSZT beruházás keretében történő megvalósításáról.
A COL3 létesítményeket a II., X., XI. és XIV. kerületben épülő tehermentesítő gyűjtők jelentik, míg a COL4 csoportot a Csepeli tehermentesítő gyűjtő, a csepeli csatornahálózat fejlesztések, a Vas Gereben u-i Átemelő átépítése és a Csepeli oldali felvezetés nyomócsőpárja alkotják. A BKISZ-ből kikerült COL3 létesítmények becsült építési költsége 7,8 millió EUR, a kikerült COL4 létesítmények becsült építési költsége 32,8 millió EUR.

[bookmark: _Toc260388740]Megoldási javaslatok és a változatelemzés eredményei 

A BKISZ projekt tartalmában, jellegében két jól elkülöníthető részre tagolódik. A hiányzó gyűjtőhálózatok kiépítése a fővárosi kerületekben műszaki és gazdaságossági szempontból is élesen elkülönül a Dél-budai főgyűjtő-rendszertől, melynek célja a dél-budai XXII. kerületben a gyűjtőhálózaton összegyűjtött szennyvizeknek a Csepeli felvezetésbe juttatása, s így a szennyvíztisztító telepre vezetése. Az eltérő jelleget a változatelemzés során is figyelembe kellett venni.

A fővárosnak a korábbi Budapest teljes körű csatornázásának befejező szakasza projekt tervezési területén a meglévő csatornahálózati rendszerek, a gravitációs szennyvízelvezetés módját alapvetően befolyásoló befogadó hálózati elemek a korábbiakban már kiépültek, a Dél-budai XXII. kerületben pedig a projekt részeként épülnek ki. A csatornázásba bekapcsolni kívánt lakóterületek szennyvízelvezető csatornáit, hálózatait a meglévő tisztítótelepekre vezető, befogadó hálózat térbeli, vízszintes és magassági értelmű helyzete és kapacitása alapvetően befolyásolta. A fővárosi kerületeken belül tehát a meglévő elvezető rendszer egy-egy hiányzó elemének vagy rendszerének a meghatározott körülmények közé történő beillesztése, betervezése jelentette a tervezési feladatot. Változatok vizsgálata a gyűjtőhálózatok esetében ezért érdemben nem volt vizsgálható. A csatornahálózat helyett zárt tárolók alkalmazása a zárt tárolók magas építési és üzemeltetési költsége miatt sűrű beépítés esetén gazdasági szempontból pedig nem versenyképes a hálózatos szennyvízelvezetéssel. 

A Dél-budai főgyűjtő-rendszer kialakítása kezdetben a Dél-budai szennyvíztisztító telep építésének koncepciójához kapcsolódott. A Dél-budai szennyvíztisztító telep a fővárosi csatornázási koncepciótervek szerint a XXII. kerületben, Budapest déli határában épült volna fel a XXI. és XXII. kerület szennyvizeinek tisztítására. A 90-es évek közepén, a vízfogyasztás radikális csökkenésének hatására merült fel a regionális szennyvíztisztítás lehetősége, azaz, hogy a Dél-budai telep az érdi régió és Budaörs szennyvizeit is tudná fogadni. Ezt követően, 2002-től, több változatelemzés készült annak vizsgálatára, hogy a fővárosi kerületek (XXII. és XXI.), Budaörs és az érdi régió települései (Érd, Diósd, Tárnok) számára a regionális szennyvíztisztítás, vagy az önálló szennyvíztisztító telep építése az összességében legkedvezőbb megoldás. Az érdi régió esetében a csatlakozás nem járt szignifikáns gazdasági előnyökkel, ezért Érd városa 2007 végén úgy határozott, hogy a hozzá csatlakozó településekkel együtt a szennyvíztisztítás kérdését önállóan oldja meg, és ennek megfelelően önálló pályázatot nyújt be.



Érd és térsége kiválása a Dél-budai projektből szükségessé tette a korábbi fővárosi szennyvízelvezetési koncepciók felülvizsgálatát abban a tekintetben, hogy a Dél-budai kerületek és Budaörs szennyvízelvezetése és szennyvíztisztítása a módosult feltételek mellet hogyan oldható meg.

A felülvizsgálat részeként 2008. tavaszán mérési program indult a budapesti tényleges szennyvízmennyiségek meghatározása érdekében. A mérési eredményeknek, és a szennyvíztisztító telepek, illetve a főbb átemelők üzemeltetési adatainak alapján elkészült a részletes budapesti vízmérleg (Össz-budapesti vízmérleg (Főmterv’TT, 2008. augusztus)), amely össz-budapesti, kerületi és vízgyűjtő szinten is megadta a szárazidei szennyvízmennyiségeket. Ezután a napjainkban tapasztalható trendek alapján prognosztizálták a várható távlati szennyvízmennyiségeket, amelyek lényegesen alacsonyabbak lettek a korábban prognosztizált adatoknál a folyamatosan csökkenő lakosszám és a lecsökkent fajlagos vízfogyasztás miatt. 

A távlatra vonatkozó új prognosztizáció azt mutatta ki, hogy a meglévő (Észak-pesti, Dél-pesti és Központi)  tisztítókapacitás elegendő Budapesten a jelenleg és a távlatban keletkező szennyvízmennyiségek kezelésére, így a Dél-budai Szennyvíztisztító Telep megépítése tisztítókapacitás oldalról nem feltétlenül szükséges.


EMT-ben vizsgált változatok

Fenti előzményeket követően az EMT-ben, az Köztes RMT-ben és a Módosított Köztes RMT-ben 8 változatot vizsgáltunk meg, az „A” változatcsoporton belül 4 változatot és a „B” változatcsoporton belül szintén 4 változatot.

Az „A” változat csoportban számoltunk egy új különböző névleges kapacitású Dél-budai szennyvíztisztító építésével (budaörsi szennyvizek és a XXI. kerületben összegyűjtött szennyvíz e telepre történő bevezetésével, illetve anélkül) és a Dél-budai szennyvíztisztítóra történő rávezetést szolgáló gyűjtő vezeték és főművi rendszer megépítésével. 

A „B” változat csoportba tartozó változatokban nem kerülne sor Budapest területén új szennyvíztisztító építésére, hanem meghatározott területről összegyűjtött szennyvizek, a szükséges főművi rendszerek létrehozásával vagy teljes egészében a központi szennyvíztisztítóra kerülnek bevezetésre, vagy a budaörsi szennyvizek a helyi meglévő szennyvíztisztító átépítésével kerülnének megtisztításra. 

A projektváltozatok az összegyűjtött szennyvizek tisztítótelepekre történő eljuttatásához szükséges főgyűjtő csatornák, átemelő telepek építését és az új csatornázott területekről, valamint a korábban csatornázott, de közvetlenül a befogadóba csatlakozó részekről a szennyvíztisztító telepekre történő rávezetések biztosítására építendő főgyűjtő csatornák építését tartalmazzák (ún. főművi rendszer). 

A főművi rendszer kiépítésén kívül a projektben megvalósuló hálózatfejlesztési projektelemek és a vízkormányzási projektelemek a meglévő hálózathoz csatlakozó hálózatépítési, hálózatfejlesztési feladatokat tartalmazzák. A főváros csatornahálózatának fejlesztése a koncepcióterveknek megfelelően történik, a koncepciótervek szennyvízgyűjtő területenként határozzák meg a fejlesztés irányait.  A tervezett fejlesztések illeszkednek a koncepciótervekbe, így valós, érdemben vizsgálható alternatívák ezen projektelemek esetében nem merülnek fel ennek megfelelően a változatelemzésnél ezen projektelemeket nem vizsgáltuk, azok költségét, műszaki tartalmát a vizsgált projektváltozatok egységesen nem tartalmazzák.


A fentiekben bemutatott projekt változatok (A1-A4 és a B1-B4) költséghatékonysági rangsora a következő volt:

	
	
	
	
	
	2009. évi jelenértéken eFt-ban

	
	Változatok megnevezése
	Beruházás
	Pótlás
	Üzemel-
tetés, kar-
bantartás
	Maradvány-érték
	Összesen
	Sor-rend
	Pont-szám

	A.1.
	:Dél-Buda szvt XXII,XXI, Budaörs nélkül 
	13 335 123
	4 125 639
	18 443 111
	582 661
	35 321 213
	7
	47,3

	A.2.
	Dél-Buda szvt XXII, Budaörs nélkül 
	11 326 031
	3 217 710
	25 746 004
	1 046 347
	39 243 399
	8
	42,5

	A.3
	Dél-Buda szvt XXII, XXI, Budaörssel 
	14 621 218
	3 281 313
	16 363 834
	667 793
	33 598 573
	6
	49,7

	A.4
	Dél-Buda szvt XXII, Budaörssel 
	12 441 660
	2 633 039
	14 145 872
	538 013
	28 682 558
	5
	58,2

	B.1.
	Budaörs szvt.fejl., Csepeli felvezetés
	6 458 720
	1 838 517
	12 206 922
	661 683
	19 842 477
	3
	84,1

	B.2
	 Budaörs szvt.fejl., Budai felvezetés
	6 650 380
	2 130 610
	14 213 789
	687 391
	22 307 388
	4
	74,8

	B.3
	Budaörs szvt. bontása, Csepeli felvezetés Budaörssel
	6 130 478
	886 866
	10 250 273
	572 443
	16 695 174
	1
	100,0

	B.4.
	:Budaörs szvt. bontása, Budai felvezetés Budaörssel
	6 250 359
	1 307 982
	12 502 723
	593 621
	19 467 444
	2
	85,8



[bookmark: _Toc260388746]1.2. táblázat	: Az elemzett projektváltozatok költséghatékonysági rangsora – EMT

A költséghatékonysági szempont alapján a legkedvezőbb megoldás a XXI. és XXII. kerületek valamint Budaörs helyi hálózatán összegyűjtött (összesen 48 400 m3/d névleges kapacitás szintű) szennyvíz kezelésére - szennyvíztisztítóra rávezetésére és tisztítására- a B3 változat volt.


Átdolgozott KÖZTES RMT-ben vizsgált változatok

Az átdolgozott köztes RMT-ben az EMT-ben elvégzett változatelemzés alapján nem kerültek további vizsgálatra az „A” változatokban megfogalmazott -Budapest területén új szennyvíztisztító felépítését célzó- beruházási változatok. A változatok közül történő kizárásukat az indokolta, hogy az összköltség ezen változatok esetén szignifikánsan magasabb volt, mint a meglévő szennyvíztisztítókra való rávezetéshez szükséges főművi rendszer megépítését tartalmazó „B” változatok esetében, így ezek nem jelentenek reális alternatívát a „B” projektváltozatokkal szemben.

Ezen kívül változást jelentett, hogy a korábban a projekt részét képező és a változatelemzés során figyelembe vett – jelenleg épülő - Csepeli felvezetés az Európai Bizottság C(2009)4607 számú határozata alapján a BKSZT projekt keretében valósul meg 2013-as befejezéssel. Ezen döntéssel összhangban ebben a változatelemzésben a beruházási ráfordítások között a Vas Gereben utcai átemelő átépítését és a csepeli oldali felvezetés nyomócsőpárjának költségeit nem vettük figyelembe.
Az átdolgozott köztes RMT-ben bemutatott változatelemzés fő kérdései, hogy:

1. Budaörsön megtörténjen-e a meglévő szennyvíztisztító környezetvédelmi normáknak megfelelő átépítése vagy a megépülő főművi rendszeren keresztül a budaörsi szennyvizeket a már elkészült és üzemelő BKSZT-re vezessék be? 
2. Milyen nyomvonalon épüljön meg a főművi rendszer BKSZT-re való felvezető szakasza? A Dél-budai és Budaörsi szennyvizeket vezessék-e át Csepelre és a BKSZT projekt keretében megépülő csepeli felvezetésen keresztül történjen meg a bevezetés, vagy a Dél-budai főgyűjtőből  a szennyvizeket a budai felvezetésen keresztül vezessék be a BKSZT-be? 

Ezen kérdések eldöntésére az EMT-ben is szereplő módosított „B” változatok elemzése adott választ.  

A végleges változatelemzés az alábbi változatokra készült:

	B.1.
	Budaörsi szennyvíztisztító telep fejlesztése, a Dél-Budai főgyűjtő megépítése és a dél-budai szennyvizeknek a Csepeli felvezetésre való rákötéssel a BKSZT-re juttatása, tisztítása

	B.2
	Budaörsi szennyvíztisztító telep fejlesztése, a Dél-Budai főgyűjtő és a Budai felvezetés megépítése, valamint a dél-budai szennyvizeknek a Budai felvezetésen a BKSZT-re juttatása, tisztítása

	B.3
	Budaörs szennyvíztisztító telep bontása, a Dél-Budai főgyűjtő megépítése és a dél-budai, valamint budaörsi szennyvizeknek a Csepeli felvezetésre való rákötéssel a BKSZT-re juttatása, tisztítása

	B.4.
	Budaörs szennyvíztisztító telep bontása, a Dél-Budai főgyűjtő és a Budai felvezetés megépítése, valamint a dél-budai és budaörsi szennyvizeknek a Budai felvezetésen a BKSZTT-re juttatása, tisztítása



Az EMT-ben bemutatott B projektváltozatok műszaki tartalmát az átdolgozott köztes RMT-ben aktualizáltuk az EMT benyújtása után elkészült vízjogi létesítési engedélyezési terveknek megfelelően:
· Duna alatti átvezetés az EMT-ben gravitációs üzemű csatornával történt. 
· Az aktualizált változatban a budai oldalon átemelő épül (Ártér utcai átemelő), az átvezetés közös védőcsőbe helyezett nyomócsőpárral valósul meg. 
· A csepeli oldalon fogadóműtárgy épül.

Az átdolgozott köztes RMT-ben elemzett projekt változatok (B1-B4) jelenértéken számított költséghatékonysági rangsora a következő:
	
	
	
	
	
	2011. évi jelenértéken eFt-ban

	
	Változatok megnevezése
	Beruházás
	Pótlás
	Üzemel-
tetés, kar-
bantartás
	Marad-ványérték
	Összesen
	Sor-rend
	Pont-szám

	B.1.
	Budaörs szvt.fejl., Csepeli felvezetésre rácsatlakozás
	5 279 712
	1 867 139
	9 493 498
	562 500
	16 077 848
	3
	67,2

	B.2
	 Budaörs szvt.fejl., Budai felvezetés
	5 826 662
	1 946 339
	9 392 245
	623 576
	16 541 670
	4
	65,3

	B.3
	Budaörs szvt. bontása, Csepeli felvezetésre rácsatlakozás Budaörssel
	4 855 060
	1 063 759
	5 393 446
	511 011
	10 801 253
	1
	100,0

	B.4.
	Budaörs szvt. bontása, Budai felvezetés Budaörssel
	5 180 650
	964 788
	6 670 828
	553 472
	12 262 794
	2
	88,1

Az aktualizált változatelemezés eredménye megegyezik az EMT-ben bemutatott változatelemzés eredményével:
A költséghatékonysági szempont alapján a legkedvezőbb megoldás a XXI. és XXII. kerületek, valamint Budaörs helyi hálózatán összegyűjtött szennyvíz kezelésére - szennyvíztisztítóra rávezetésére és tisztítására- a B.3. változat.
A B.3. változat az alábbi projektelemekből áll:
· Budaörsi szennyvíztisztító telep elbontása, budaörsi bevezetés
· Dél-budai főgyűjtő felső szakasz megépítése 
· Dél-budai főgyűjtő középső szakasz Budaörssel - csepeli felvezetéshez
· Dél-budai főgyűjtő alsó szakasz - felvezetés
· Dél-budai szennyvizek átvezetése Csepelre (Budaörssel) – azaz a dunai keresztezés
· (Csepeli felvezetés Budaörssel BKSZT projekt keretében épül, ezért nem tárgya jelen pályázatnak!)

A kiválasztott változatot fenti projektelemek és a kerületek gyűjtőhálózata együtt alkotják. A kiválasztott változatot a következő fejezetben ismertetjük.
[bookmark: _Toc260388741]Kiválasztott változat bemutatása 
Kerületi csatornák

A keletkező szennyvizek tisztítótelepekre való elvezetési megoldása alapvetően illeszkedik Budapest tervszerűen kiépített szennyvízelvezető és szennyvíztisztító rendszerébe. 

A főváros pesti oldalán keletkező szennyvizeket elvezető, tervezett csatornák a meglévő, zömében egyesített rendszer egy-egy hiányzó szakaszát, vagy kisebb, hiányzó, szennyvízelvezető hálózati elemét pótolják. 

Pest északi területére a IV., XV. és a X., XIII., XIV. kerületek egy részére a hiányzó, egyesített rendszerű csatorna szakaszok építése a jellemző. Ezen területekről származó szennyvizek tisztítása az Észak-Pesti szennyvíztisztító telepen történik. Erre a tisztítótelepre jutnak a meglévő befogadó és elvezető rendszeren keresztül a XVI. és a XVII. kerületben keletkező szennyvizek is. Ez utóbbi kerületekben a jelen projekt keretében kisebb, összefüggő, elválasztott rendszerű, szennyvízelvezető hálózatok épülnek.
Pest középső területén az egyesített csatornázási rendszer már korábban kiépült, így az V., VI., VII. és VIII. kerületekben jelen program keretében nem létesül csatorna.
A X., XIII., XIV. kerületek előbbiekben nem említett részein jelen program keretében tervezett egyesített rendszerű, hiányzó csatornaszakaszok a Ferencvárosi szivattyútelepen keresztül a Központi szennyvíztisztító telepre  szállítják az itt keletkező szennyvizeket.
Pest déli területén a XIX. és XX. kerületben a már meglévő vegyes rendszerű csatornahálózat hiányzó szennyvízelvezető elemei épülnek ki a jelen program keretében. A XVIII. kerület elválasztott rendszerrel csatornázandó lakóterületén épül ki a jelen program keretében mintegy 88 km szennyvízcsatorna hálózat, a szükséges 4 átemelővel együtt. A tervezett rendszer segítségével a már zömében kiépült befogadói hálózaton keresztül a harmadik tisztítási fokozatot is biztosító, Dél-pesti szennyvíztisztító telepre jutnak az innen elvezetett szennyvizek. 
Itt szükséges megjegyezni, hogy a főváros jelenleg végezteti a Pesterzsébeti tehermentesítő gyűjtő mintegy 5,5 km hosszúságú csatornaépítési munkáit, melyet 2011 végére kíván befejezni. Így biztosítván  három kerület (XIX, XX. és XXIII.) szenny –és csapadékvizeinek és a szennyvízcsatornázásból származó többlet szennyvizeknek a megfelelő, üzemszerű bevezetését a Dél-pesti telepre.

Soroksár, a főváros XXIII. kerülete elválasztott rendszerrel csatornázott. A projekt keretében kiépül mintegy 12 km szennyvízcsatorna hálózat és 3 átemelő, melyek segítségével a  Dél-pesti szennyvíztisztító telepre jutnak az innen származó szennyvizek.
A főváros budai oldalán a III. kerület Aranyhegyi pataktól É-ra eső részén a hiányzó, a meglévő szennyvízelvezető hálózat rendszerébe illeszthető csatornaszakaszok épülnek ki a jelen projekt keretében. Az itt összegyűjtött szennyvizeket - a Duna alatt átvezetve - az Észak-pesti szennyvíztisztító telepen tisztítják.
A III. kerület déli területei, a II., a XII. kerület és a XI. kerület területének nagy része vegyes rendszerrel csatornázott terület. Ezeken  területeken a hiányzó szennyvízelvezetéshez szükséges csatornaszakaszok épülnek ki a program keretében. 
Az ebben a térségben összegyűjtött szennyvizek az idei évtől már nem a Dunába kerülnek kezelés nélkül bevezetésre. A szennyvizek a megépült Budai Duna-parti főgyűjtőn a Kelenföldi szivattyútelepen keresztül, majd a Duna alatt átvezetve a Központi szennyvíztisztító telepre jutnak és tisztításuk után a befogadó Dunába kerülnek bevezetésre.
Dél-budán, a XXII. kerületben a meglévő csatornahálózat szennyvízelvezetési öblözetekre tagolódik, melyek kivezetése jelenleg közvetlenül a Dunába történik. A hálózat jellemzően elválasztott rendszerű néhány lokális kivétellel, ahol egyesített rendszer épült ki. A projekt keretében az öblözetek szennyvizei főgyűjtő-rendszerrel összegyűjtésre kerülnek. Ezen kívül a projekt részekként a meglévő hálózathoz csatlakozva új csatornák épülnek az ellátatlan területeken, valamint a meglévő egyesített csatornák szétválasztása is megvalósul azokon a területeken, ahol ez műszakilag lehetséges.

A vízkormányzás elemei

A vízkormányzás elemei a szennyvizeknek a szennyvíztisztító telepek közötti átvezethetőségét biztosítják.
A X. kerület Éles sarkon kiépülő terelő műtárgyak és a hozzájuk kapcsolódó 375 m csatornaszakasz a Központi Szennyvíztisztító telep vízgyűjtőjéről vezet át szennyvizet az Észak-pesti tisztítótelepre a Kerepesi úti-Mexikói úti gyűjtőkön keresztül. 

A Dél-budai főművi rendszer

A főművi rendszer fő elemei: Budaörsi bevezetés, Dél-budai főgyűjtő felső szakasz, Dél-budai főgyűjtő középső szakasz Dél-budai főgyűjtő alsó szakasz, Duna alatti átvezetés Csepelre. (A Csepeli felvezetés a BKSZT projekt keretében épül.)

Budaörsi bevezetés
Ez a szakasz a meglévő, elbontandó Budaörsi szennyvíztisztító teleptől vezeti a szennyvizet Budapest határáig. Erre a vezetékre kötnek rá a meglévő budaörsi átemelők nyomóvezetékei is. A meglévő Budaörsi telep technológiáját tekintve elavult, nitrogéneltávolításra alkalmatlan. A befogadó Hosszúréti patakra előírt szigorú határértékeket a telep biztosítani nem képes, ami  miatt a telep felújítása, vagy a szennyvíz Budapestre (a Központi tisztítótelepre) vezetése szükséges. Gazdaságossági számítások igazolják, hogy a szennyvíz Központi telepre vezetése a gazdaságosabb megoldás.

Dél-budai főgyűjtő felső szakasz
Ez a szakasz Budapest határától a Dél-budai főgyűjtő megépült szakaszáig tart (XXII. kerület, Orsova utca). A gravitációs csatorna a budaörsi bevezető csatorna folytatásaként a Kamaraerdei létesítmények, majd a XXII. kerületi Rózsavölgy városrész Hosszúréti-pataktól délre eső szennyvizeit gyűjti össze, valamint erre a szakaszra kötnek rá a Hosszúréti lakópark átemelői is. XXII. kerületi Ártér utcáig tart, ahol a Duna alatti átvezetés indul. A gravitációs üzemű csatorna gyűjti össze a XXII. kerületi öblözetek közül a Budafok-belvárosi öblözet, a Sörház és Vágóhíd utcai öblözetek szennyvizét.

Dél-budai főgyűjtő középső szakasz
A Dél-budai főgyűjtő középső szakasza a Budafok-belvárosi átemelőtől az Ártér utcáig tart. Az Ártér utcánál új szivattyútelep épül a Duna alatti átvezetéshez. A középső szakasz gravitációs üzemű csatorna gyűjti össze a XXII. kerületi öblözetek közül a Budafok-belvárosi öblözet, a Sörház és Vágóhíd utcai öblözetek szennyvizét.

Dél-budai főgyűjtő alsó szakasz (felvezetés)
Ez a főgyűjtő szakasz Budapest déli határától a XXII. kerületi Ártér utcáig tart, folyásiránya délről észak felé mutat, ellentétes a Dunával. Ez a szakasz két nyomott és egy gravitációs üzemű szakaszból áll. Délről észak felé haladva a Vasút utcai, a Váza utcai és a Hárosi öblözet szennyvizét gyűjti össze és szállítja a Dunai átvezetés indulóaknájához.

Duna alatti átvezetés Csepelre
Ez a szakasz vezeti át a szennyvizet a csepeli oldalra. Az átvezetés nyomott rendszerrel történik, közös védőcsőbe helyezett DN/OD 560 átmérőjű nyomócsőpárral. Az átvezetés a XXII. kerületi Ártér utcai átemelőtől a csepeli oldali fogadóműtárgyig tart, az építés sajtolással történik. (A Csepeli felvezetés a központi szennyvíztisztítóra a BKSZT projekt keretében épül.)



[bookmark: _Toc260388748]1.4. táblázat (2. táblázat): A projektben megvalósítani tervezett létesítmények, eszközök
	Létesítmény, eszköz
	Mennyiség mérték-egysége
	Mennyiség
	Kapacitás mérték-egysége
	Kapacitás
	Telepítés helyszíne

	Hálózatfejlesztés:
	
	
	
	
	

	csatorna
	m
	9 315
	
	
	II. ker.

	csatorna
	m
	18 940
	
	
	III. ker.

	csatorna
	m
	1 480
	
	
	IV. ker.

	csatorna
	m
	1 876
	
	
	X. ker.

	csatorna
	m
	7 975
	
	
	XI. ker.

	csatorna
	m
	6 021
	
	
	XII. ker.

	csatorna
	m
	2 332
	
	
	XIII. ker.

	csatorna
	m
	354
	
	
	XIV. ker.

	csatorna
	m
	1 186
	
	
	XV. ker.

	csatorna
	m
	15 176
	
	
	XVI. ker.

	csatorna
	m
	15 054
	
	
	XVII. ker.

	csatorna
	m
	88 770
	
	
	XVIII. ker.

	csatorna
	m
	2 762
	
	
	XIX. ker.

	csatorna
	m
	567
	
	
	XX. ker.

	csatorna
	m
	34 364
	
	
	XXII. ker.

	csatorna
	m
	10 821
	
	
	XXIII. ker.

	átemelő
	db
	1
	
	
	II. ker.

	átemelő
	db
	1
	
	
	XI. ker.

	átemelő
	db
	2
	
	
	XVI. ker.

	átemelő
	db
	1
	
	
	XVII. ker.

	átemelő
	db
	4
	
	
	XVIII. ker.

	átemelő
	db
	3
	
	
	XXIII. ker.

	átemelő átépítés
	db
	1
	
	
	III. ker.

	átemelő átépítés
	db
	1
	
	
	XXII. ker.

	Vízkormányzás:
	
	
	
	
	

	csatorna
	m
	375
	
	
	X. ker.

	Egyedi műtárgy
	db
	2
	
	
	X. ker.

	Főművi rendszer:
	
	
	
	
	

	csatorna
	m
	4 573
	
	
	Budaörs

	csatorna
	m
	15 653
	
	
	XXII. ker.

	átemelő
	db
	3
	
	
	XXII. ker.

	átemelő átépítés
	db
	2
	
	
	XXII. ker.

	egyedi műtárgy
	db
	7
	
	
	XXII. ker.


Megjegyzés: A csatornahálózat kapacitása nem értelmezhető adat ebben az összesítő táblázatban.
A tervezett hálózatfejlesztés mennyiségei összesítve:
Csatorna:					216 992	m
Hálózati átemelő építés:		        12	db
Hálózati átemelő átépítés:		          2	db

A tervezett vízkormányzás mennyiségei összesítve:
Csatorna:					       375	m
Egyedi műtárgy:				          2	db

A tervezett főművi rendszer mennyiségei:
Csatorna:					 20 226	m
Főművi átemelő építés:			         3	db
Főművi átemelő átépítés:		         2	db
Egyedi műtárgy:				         7	db


A tervezett projekt összesített mennyiségei:
Csatorna:				237 593	m

átemelő építés: Hálózati:		         12	db
				 Főművi:		           3	db
							         15	db

átemelő átépítés: Hálózati:		           2	db
				    Főművi:		           2	db
							           4	db

Egyedi műtárgy:			           9	db


[bookmark: _Toc260395911]1.  táblázat A projekt elszámolható és nem elszámolható költségei tervezetten (ezer Ft) 

	 
	2 012
	2 013
	2 014
	2 015
	Összesen

	Nem elszámolható költségek
	 
	 
	 
	 

	Nem támogatható műszaki tartalom
	11 391
	117 634
	343 837
	64 177
	537 039

	Nem támogatható projekt menedzsment
	62 636
	208 786
	208 786
	121 792
	602 000

	Nem támogatható nyilvánosság biztosításának költsége
	37 500
	37 500
	37 500
	37 500
	150 000

	1. ford előkészítés
	149 210
	
	
	
	149 210

	ÖSSZESEN:
	260 737
	363 920
	590 123
	223 469
	1 438 249

	Elszámolható költségek
	
	
	
	
	

	1. Földvásárlás és terület-előkészítés
	40 000
	20 000
	-
	-
	60 000

	2. Építés
	4 083 985
	10 196 327
	10 708 639
	3 400 101
	28 389 052

	3. Gép, berendezés
	221 185
	436 840
	400 897
	-
	1 058 922

	4. Egyéb (pl. labor)
	40 000
	60 000
	60 000
	40 000
	200 000

	6. Közbeszerzés költségei
	5 000
	5 000
	5 000
	5 000
	20 000

	7. Mérnök költsége
	30 000
	290 000
	290 000
	290 000
	900 000

	8. nyilvánosság biztosításának költsége -Támogatható rész
	12 500
	12 500
	12 500
	12 500
	50 000

	9. Egyéb költség (előkészítési ktsg, eng.elj.díjai, értékbecslés, közbsz.hird., angolra ford.)
	70 000
	10 000
	10 000
	10 000
	100 000

	10. Projekt menedzsment - támogatható rész
	9 364
	31 214
	31 214
	18 208
	90 000

	11. Műszaki tartalék 
	347 614
	852 253
	888 763
	272 008
	2 360 638

	ÖSSZESEN:
	4 859 648
	11 914 134
	12 407 014
	4 047 817
	33 228 612

	MINDÖSSZESEN:
	5 120 385
	12 278 054
	12 997 137
	4 271 286
	34 666 861



A projekt keretében épülő létesítmények ütemezetten kerülnek átadásra. A 2012-ben, 2013-ban, 2014-ben komplexen megépült csatornarendszereket a következő évben (2013, 2014, 2015) már üzemeltetik, arányos költségek és bevételek is felmerülnek. A rendszer 2016-ban üzemel teljes körűen.  Feltételezésünk szerint a rákötési arány fokozatosan javul. A projekt keretében csatornázott területeken 2013-2015 a lakosság 90%-a már rá is köt a csatornára, 2016-ban 92%-a, 2017-ben 94%-a, 2018-ban 96%-a, 2019-ben 98%-a, 2020-tól pedig 99%-a köt rá a csatornára. A költségek és bevételek is ennek megfelelően alakulnak. 

A megítélhető támogatási összeg kiszámítása a nagyprojektekre alkalmazandó módszertan alapján történt.  A finanszírozási hiány ráta 73,1%.

A költség-haszon elemzés bemutatta, hogy a támogathatósági követelmények mindegyike teljesül. 
A társulási megállapodás szerint a projekt két önkormányzata a település területén megépült létesítmények tulajdonosa lesz és ezen beruházási költségekhez tartozó önerőt fizetik.  A beruházás finanszírozási forrásai a következőképpen alakulnak a következőképpen alakul:
2.  táblázat   Beruházás  finanszírozásának forrásai ezer Ft

	Forrás
	2012
	2013
	2014
	2015
	Összesen

	1. Saját forrás (2+3)
	1567982
	3568822
	3927610
	1312332
	10376746

	    2. Budapest (2.a+2.b)
	1535429
	3494730
	3846069
	1285087
	10161316

	    2.a. 2012 előtt fedezett (előkészítés)
	149210
	0
	0
	0
	149210

	    2.b. Forrás adott évi költségvetés
   
	1386219
	3494730
	3846069
	1285087
	10012106

	    3. Budaörs 
	32553
	74092
	81540
	27245
	215430

	4. KEOP támogatás (5+6)
	3552402
	8709232
	9069527
	2958954
	24290115

	    5.EU támogatás
	3019542
	7402847
	7709098
	2515111
	20646598

	    6. Központi költségvetés hozzájárulása
	532860
	1306385
	1360429
	443843
	3643517

	7. Összesen (1+4)
	5120384
	12278054
	12997137
	4271286
	34666861




Budapest hozzájárulása mintegy 10161  millió forint, Budaörsé  215 millió forint.


A projekt megvalósulása esetén a díjak a következőképpen alakulnak:
3. táblázat Budapesti csatornahasználati díj (vízterhelési díjjal együtt) alakulása (Ft/m3, 2012. évi árszint)
	 
	2012
	2013
	2014
	2015
	2016
	2020
	2041

	Projekt nélküli változat
	338  
	345
	346
	348
	350
	354
	370

	 Projekt megvalósulása esetén
	338
	345
	346
	353
	353
	353
	367

	Díjtöbblet
	0
	0
	0
	5
	4
	0
	-3




A budapesti díjak összességében közel 9%-al nőnek a projekt vizsgálati időszakában.  A projekt első teljes körű üzemelési évére, 2016-ra közel 12%-os a növekedés. A „0” változathoz képest mindössze 5 Ft-os a növekedés 2015-ben, ez a különbség fokozatosan csökken, míg a vizsgálati időszak végére a díj a projekt megvalósítása esetén kisebb lesz, mint a projekt nélküli változat.  A díjnövekedés nagy részét a már „0” változatban is felmerülő BKSZT többletüzemeltetési és amortizációs igényéből adódik. 


A kismértékű projekt miatti díjnövekedésnek egyik oka az, hogy az időszak elején már érvényesült az a hatékonysági előny, hogy a fajlagos tisztítási költség csökkent a viszonylag magas állandó költségek miatt. A másik ok az, hogy a vízterhelési díj és a szennyvízbírság is jelentősen csökken a projekt belépésével. 

A megfizethetőségi mutató (a lakossági vízdíjra és csatornadíjakra fordított kiadásai aránya a nettó háztartási jövedelemhez): Budapesten az átlagos jövedelmű családok esetén a vizsgálati időszakban az átlagos fizetőképességi mutató 2,73%, a legszegényebb (alsó decilis) jövedelműeknél pedig az átlagos megfizethetőségi mutató 7,22%.  Mindkét érték az elfogadható tartományba esik (átlagos jövedelem esetén 2,5-3,5%, alsó decilisnél 8%-nál alacsonyabb.

